Document ID: 32004R0585

Kommissionens forordning (EF) nr. 585/2004
af 26. marts 2004
om ændring af forordning (EF) nr. 282/2004 om et dokument til anmeldelse og veterinærkontrol af dyr, der føres ind i Fællesskabet fra tredjelande
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), særlig artikel 3, stk. 2, og artikel 7, stk. 2, og
ud fra følgende betragtninger:
(1) Det fremgår ikke tilstrækkelig klart af artikel 8 i Kommissionens forordning (EF) nr. 282/2004 af 18. februar 2004 om et dokument til anmeldelse og veterinærkontrol af dyr, der føres ind i Fællesskabet fra tredjelande(2), hvilke overgangsbestemmelser der gælder for de grænsekontrolsteder, der ligger på grænsen mellem medlemsstaterne og de nye medlemsstater, og som skal nedlægges ved tiltrædelsen, og artikel 8 bør derfor omformuleres for at undgå uklarhed.
(2) Det fælles veterinærdokument til brug ved import omhandlet i forordning (EF) nr. 282/2004 er ikke tilstrækkeligt klart med hensyn til erklæringerne fra den ansvarlige for fragten i rubrik 25 og fra embedsdyrlægen i rubrik 42, og dokumentet bør derfor omformuleres.
(3) For at gøre de nævnte elementer klarere er det nødvendigt at ændre forordning (EF) nr. 282/2004 i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
I forordning (EF) nr. 282/2004 foretages følgende ændringer:
1) Artikel 8 affattes således:
"Artikel 8
Indtil den 1. maj 2004 finder denne forordning ikke anvendelse på de grænsekontrolsteder, der er anført i bilag II, og som skal nedlægges, når Polen, Slovakiet, Slovenien, Tjekkiet og Ungarn tiltræder EU."
2) Modellen til det fælles veterinærdokument til brug ved import i bilag I erstattes af modellen i bilaget til nærværende forordning.
Artikel 2
Denne forordning træder i kraft den 31. marts 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. marts 2004.

Labels: 10
3
6